title: Padomes Lēmums (ES) 2016/1232 (2016. gada 18. jūlijs) par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.), no otras puses, attiecībā uz Stabilizācijas un asociācijas padomes lēmumu, ar ko pieņem tās reglamentu

text:
                  28.7.2016

                  LV

                  Eiropas Savienības Oficiālais Vēstnesis

                  L 202/27

            PADOMES LĒMUMS (ES) 2016/1232
      (2016. gada 18. jūlijs)
      par nostāju, kas Eiropas Savienības vārdā jāieņem Stabilizācijas un asociācijas padomē, kura izveidota ar Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (*), no otras puses, attiecībā uz Stabilizācijas un asociācijas padomes lēmumu, ar ko pieņem tās reglamentu
      EIROPAS SAVIENĪBAS PADOME,
      ņemot vērā Līgumu par Eiropas Savienību un jo īpaši tā 37. pantu saistībā ar 31. panta 1. punktu,
      ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
      ņemot vērā Eiropas Komisijas priekšlikumu,
      tā kā:

                  (1)

                  Ar 126. pantu Stabilizācijas un asociācijas nolīgumā starp Eiropas Savienību un Eiropas Atomenerģijas kopienu, no vienas puses, un Kosovu (*), no otras puses (1) (“nolīgums”), ir izveidota Stabilizācijas un asociācijas padome.

                  (2)

                  Nolīguma 127. panta 2. punktā ir noteikts, ka Stabilizācijas un asociācijas padomei ir jāpieņem reglaments.

                  (3)

                  Nolīguma 129. panta 1. punktā ir noteikts, ka Stabilizācijas un asociācijas padomei palīdz Stabilizācijas un asociācijas komiteja (“komiteja”).

                  (4)

                  Nolīguma 129. panta 2. un 3. punktā ir noteikts, ka Stabilizācijas un asociācijas padomei savā reglamentā ir jānosaka komitejas pienākumi un ka Stabilizācijas un asociācijas padome var deleģēt komitejai jebkādas savas pilnvaras.

                  (5)

                  Nolīguma 131. pantā ir noteikts, ka Stabilizācijas un asociācijas padome var nolemt izveidot citas īpašas komitejas vai struktūras, kas tai var palīdzēt tās pienākumu veikšanā. Tajā turklāt paredzēts, ka Stabilizācijas un asociācijas padomei savā reglamentā ir jānosaka šādu komiteju vai struktūru sastāvs un pienākumi un tas, kā tām jādarbojas.

                  (6)

                  Ir svarīgi veikt regulāru un oficiālu apspriešanos ar dalībvalstīm un ņemt vērā to viedokļus. Tādēļ dalībvalstis vajadzētu aicināt būt par Eiropas Savienības delegācijas daļu visās Stabilizācijas un asociācijas padomes sanāksmēs.

                  (7)

                  Komisija un Augstais pārstāvis ārlietās un drošības politikas jautājumos (“Augstais pārstāvis”) rūpīgi un nepārtraukti pārraudzīs Kosovas centienus normalizēt savas attiecības ar Serbiju un vajadzības gadījumā – un vismaz divreiz gadā – ziņos par minēto jautājumu.

                  (8)

                  Nolīguma 140. panta ceturtajā daļā ir noteikts, ka Savienība var veikt pasākumus, ko tā uzskata par piemērotiem, tostarp nekavējoties apturēt nolīgumu vai tā daļu, ja Kosova neievēro kādu no būtiskajiem elementiem, kas izklāstīti nolīguma 5. un 13. pantā. Visi attiecīgie Stabilizācijas un asociācijas padomes ieteikumi vai lēmumi, kā arī ziņojumi, kas Komisijai un Augstajam pārstāvim ir jāiesniedz par Kosovas centieniem normalizēt savas attiecības ar Serbiju, būtu jāņem vērā attiecībā uz jebkuru iespējamu Komisijas priekšlikumu apturēt nolīgumu, pamatojoties uz nolīguma 140. panta ceturto daļu.

                  (9)

                  Neviens termins, formulējums vai definīcija, kas izmantota šajā lēmumā un tā pielikumos, vai lēmumos un ieteikumos un citos dokumentos, tostarp protokolos, kas jāpieņem Stabilizācijas un asociācijas padomei, nenozīmē to, ka atsevišķas dalībvalstis atzīst Kosovu, ja iepriekš nav to izdarījušas.

                  (10)

                  Dalībvalstu iekšējās procedūras var piemērot, kad tiek saņemti dokumenti, kurus saskaņā ar šo nolīgumu izdevušas Kosovas iestādes.

                  (11)

                  Ir atbilstīgi noteikt nostāju, kas Savienības vārdā jāieņem Stabilizācijas un asociācijas padomē attiecībā uz Stabilizācijas un asociācijas padomes lēmumu, ar ko pieņem tās reglamentu.

                  (12)

                  Savienības nostājas Stabilizācijas un asociācijas padomē pamatā tāpēc vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Eiropas Savienības vārdā jāieņem Stabilizācijas un asociācijas padomē, kura izveidota ar nolīguma 126. pantu, ieņem atbalstošu nostāju attiecībā uz reglamenta pieņemšanu, pamatā ir Stabilizācijas un asociācijas padomes lēmuma projekts, kas pievienots šim lēmumam.
      Tehniskus grozījumus minētajā lēmuma projektā var pieņemt bez Padomes papildu lēmuma.
      2. pants
      Dalībvalstis tiek aicinātas būt par Eiropas Savienības delegācijas daļu visās Stabilizācijas un asociācijas padomes sanāksmēs. Tās arī saņem visus dokumentus, kas iesniegti Stabilizācijas un asociācijas padomei, vai ko ir izdevusi Stabilizācijas un asociācijas padome. Dalībvalstis sniedz Savienības Augstajam pārstāvim ārlietās un drošības politikas jautājumos – saskaņā ar viņa pienākumiem, ievērojot Līgumus, un viņa kā Ārlietu padomes priekšsēdētāja pienākumiem – minētajam nolūkam vajadzīgo informāciju.
      3. pants
      Šis lēmums stājas spēkā tā pieņemšanas dienā.

         Briselē, 2016. gada 18. jūlijā

               Padomes vārdā –

               priekšsēdētāja

            G. MATEČNÁ

         (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.

         (1)  OV L 71, 16.3.2016., 3. lpp.

         ES UN KOSOVAS (*) STABILIZĀCIJAS UN ASOCIĀCIJAS PADOMES LĒMUMS Nr. 1/2016
         [datums],
         ar ko pieņem tās reglamentu
         STABILIZĀCIJAS UN ASOCIĀCIJAS PADOME,
         ņemot vērā Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (*), no otras puses (“nolīgums”), un jo īpaši tā 126., 127., 129. un 131. pantu,
         tā kā nolīgums stājās spēkā 2016. gada 1. aprīlī,
         IR PIEŅĒMUSI ŠO LĒMUMU.
         1. pants
         Priekšsēdētājs
         Puses pārmaiņus un ikreiz 12 mēnešus ilgi veic Stabilizācijas un asociācijas padomes priekšsēdētāja pienākumus. Pirmais termiņš sākas dienā, kad notiek pirmā Stabilizācijas un asociācijas padomes sanāksme, un beidzas tā paša gada 31. decembrī.
         2. pants
         Sanāksmes
         Stabilizācijas un asociācijas padomes sanāksmes notiek reizi gadā saskaņā ar Stabilizācijas un asociācijas padomes sanāksmju iedibināto praksi, tostarp attiecībā uz pārstāvības līmeni un norises vietu. Ja Puses par to vienojas, tad pēc vienas vai otras Puses lūguma var sasaukt Stabilizācijas un asociācijas padomes īpašās sanāksmes. Stabilizācijas un asociācijas padomes sanāksmes pēc vienošanās ar priekšsēdētāju kopīgi sasauc Stabilizācijas un asociācijas padomes sekretāri.
         3. pants
         Delegācijas
         Priekšsēdētājam pirms katras sanāksmes paziņo katras Puses paredzēto delegācijas sastāvu. Eiropas Investīciju bankas (EIB) pārstāvis piedalās Stabilizācijas un asociācijas padomes sanāksmēs kā novērotājs, ja darba kārtībā ir jautājumi, kas attiecas uz EIB. Stabilizācijas un asociācijas padome var uzaicināt arī citas personas piedalīties tās sanāksmēs, lai sniegtu informāciju par konkrētiem jautājumiem.
         4. pants
         Sekretariāts
         Eiropas Savienības Padomes Ģenerālsekretariāta ierēdnis un Kosovas pārstāvniecības Beļģijā ierēdnis kopīgi veic Stabilizācijas un asociācijas padomes sekretāru pienākumus.
         5. pants
         Sarakste
         Stabilizācijas un asociācijas padomei adresētus sūtījumus sūta Stabilizācijas un asociācijas padomes priekšsēdētājam uz Eiropas Savienības Padomes Ģenerālsekretariāta adresi.
         Abi sekretāri gādā par to, lai sūtījumi tiktu nogādāti Stabilizācijas un asociācijas padomes priekšsēdētājam un vajadzības gadījumā izsūtīti pārējiem Stabilizācijas un asociācijas padomes locekļiem. Pārsūtāmo saraksti nosūta uz Komisijas Ģenerālsekretariātam un Eiropas Ārējās darbības dienestam un Kosovas pārstāvniecībai Beļģijā.
         Stabilizācijas un asociācijas padomes priekšsēdētāja paziņojumus abi sekretāri nosūta adresātiem un vajadzības gadījumā pārējiem Stabilizācijas un asociācijas padomes locekļiem, kas minēti otrajā daļā.
         6. pants
         Atklātums
         Ja vien netiek nolemts citādi, Stabilizācijas un asociācijas padomes sanāksmes nav atklātas.
         7. pants
         Sanāksmju darba kārtības
         1.   Priekšsēdētājs sagatavo provizorisku darba kārtību katrai sanāksmei. Stabilizācijas un asociācijas padomes sekretāri to nosūta 5. pantā minētajiem adresātiem ne vēlāk kā 15 dienas pirms sanāksmes sākuma. Provizoriskajā darba kārtībā iekļauj jautājumus, attiecībā uz kuriem priekšsēdētājs ir saņēmis pieprasījumu par iekļaušanu attiecīgajā darba kārtībā ne vēlāk kā 21 dienu pirms sanāksmes sākuma, tomēr jautājumus iekļauj provizoriskajā darba kārtībā vienīgi tad, ja apliecinošie dokumenti ir nosūtīti sekretāriem ne vēlāk kā darba kārtības nosūtīšanas dienā. Darba kārtību Stabilizācijas un asociācijas padome pieņem katras sanāksmes sākumā. Provizoriskajā darba kārtībā neesošu jautājumu var tajā iekļaut, ja abas Puses par to vienojas.
         2.   Pēc vienošanās ar abām Pusēm priekšsēdētājs var saīsināt 1. punktā norādītos termiņus, lai ņemtu vērā vajadzības kādā konkrētā gadījumā.
         8. pants
         Protokols
         Abi sekretāri sagatavo katras sanāksmes protokola projektu. Protokolā par katru darba kārtības jautājumu parasti norāda:

                     —

                     dokumentus, kas iesniegti Stabilizācijas un asociācijas padomei,

                     —

                     paziņojumus, kuru iekļaušanu protokolā prasījis kāds Stabilizācijas un asociācijas padomes loceklis,

                     —

                     pieņemtos lēmumus un sniegtos ieteikumus, paziņojumus, par kuriem panākta vienošanās, un pieņemtos secinājumus.

               Protokola projektu iesniedz Stabilizācijas un asociācijas padomei apstiprināšanai. Kad protokols ir apstiprināts, to paraksta priekšsēdētājs un abi sekretāri. Protokolu nodod glabāšanai arhīvos Eiropas Savienības Padomes Ģenerālsekretariātā, kas darbojas kā asociācijas dokumentu depozitārs. Visiem 5. pantā minētajiem adresātiem nosūta apliecinātas kopijas.
         9. pants
         Lēmumi un ieteikumi
         1.   Stabilizācijas un asociācijas padome pieņem lēmumus un sniedz ieteikumus, Pusēm savstarpēji vienojoties, neskarot nolīguma 2. un 5. pantu. Ja abas Puses par to vienojas, tad Stabilizācijas un asociācijas padome var pieņemt lēmumus vai sniegt ieteikumus, izmantojot rakstisku procedūru.
         2.   Stabilizācijas un asociācijas padomes lēmumu un ieteikumu, kas paredzēti nolīguma 128. panta nozīmē, nosaukumā attiecīgi ir vārds “Lēmums” vai “Ieteikums”, kam seko kārtas numurs, pieņemšanas diena un priekšmeta apraksts. Stabilizācijas un asociācijas padomes lēmumus un ieteikumus paraksta priekšsēdētājs, un to autentiskumu apstiprina abi sekretāri. Lēmumus un ieteikumus izsūta visiem 5. pantā minētajiem adresātiem. Katra no Pusēm var lemt par Stabilizācijas un asociācijas padomes lēmumu un ieteikumu publicēšanu savā attiecīgajā oficiālajā izdevumā.
         10. pants
         Valodas
         Stabilizācijas un asociācijas padomes oficiālās valodas ir Stabilizācijas un asociācijas nolīguma autentiskās valodas. Ja vien netiek nolemts citādi, Stabilizācijas un asociācijas padome savās apspriedēs pamatojas uz dokumentiem, kas sagatavoti minētajās valodās.
         11. pants
         Izdevumi
         Eiropas Savienība un Kosova katra sedz izdevumus, kuri sakarā ar to dalību Stabilizācijas un asociācijas padomes sanāksmēs rodas gan attiecībā uz darbiniekiem, ceļu un uzturēšanos, gan attiecībā uz pasta un telekomunikāciju pakalpojumiem. Izdevumus saistībā ar mutisko tulkošanu sanāksmēs, dokumentu tulkošanu un pavairošanu, kā arī citus izdevumus saistībā ar sanāksmju organizēšanu sedz tā Puse, kur notiek attiecīgās sanāksmes.
         12. pants
         Stabilizācijas un asociācijas komiteja
         1.   Ar šo tiek izveidota Stabilizācijas un asociācijas komiteja (“komiteja”), kas palīdz Stabilizācijas un asociācijas padomei tās pienākumu veikšanā. To veido Eiropas Savienības pārstāvji, no vienas puses, un Kosovas pārstāvji, no otras puses, parasti vecāko civildienesta ierēdņu līmenī.
         2.   Komiteja sagatavo Stabilizācijas un asociācijas padomes sanāksmes un apspriedes, vajadzības gadījumā izpilda Stabilizācijas un asociācijas padomes lēmumus un kopumā nodrošina asociācijas partnerattiecību nepārtrauktību un nolīguma pareizu darbību. Komiteja izskata visus jautājumus, ko tai iesniedz Stabilizācijas un asociācijas padome, kā arī visus citus jautājumus, kas ik dienas var rasties, īstenojot Stabilizācijas un asociācijas nolīgumu. Tā iesniedz priekšlikumus vai lēmumu/ieteikumu projektus pieņemšanai Stabilizācijas un asociācijas padomē.
         3.   Gadījumos, kad nolīgumā ir paredzēts pienākums vai iespēja apspriesties, šādu apspriešanos var veikt komitejā. Apspriešanos var turpināt Stabilizācijas un asociācijas padomē, ja tam piekrīt abas Puses.
         4.   Stabilizācijas un asociācijas komitejas reglaments ir pievienots šim lēmumam.

            …,

                  Stabilizācijas un asociācijas padomes vārdā –

                  priekšsēdētājs

            (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.

            PIELIKUMS
            ES UN KOSOVAS (*) STABILIZĀCIJAS UN ASOCIĀCIJAS PADOMES LĒMUMAM Nr. 1/2016
            (… gada …)
            Stabilizācijas un asociācijas komitejas reglaments
            1. pants
            Priekšsēdētājs
            Puses pārmaiņus un ikreiz 12 mēnešus ilgi veic Stabilizācijas un asociācijas komitejas (“komiteja”) priekšsēdētāja pienākumus. Pirmais termiņš sākas dienā, kad notiek pirmā Stabilizācijas un asociācijas padomes sanāksme, un beidzas tā paša gada 31. decembrī.
            2. pants
            Sanāksmes
            Komitejas sanāksmes notiek pēc vajadzības, abām Pusēm vienojoties. Katra komitejas sanāksme notiek laikā un vietā, par ko abas Puses ir vienojušās. Komitejas sanāksmes sasauc priekšsēdētājs.
            3. pants
            Delegācijas
            Priekšsēdētājam pirms katras sanāksmes paziņo katras Puses paredzēto delegācijas sastāvu.
            4. pants
            Sekretariāts
            Eiropas Komisijas ierēdnis un Kosovas ierēdnis kopīgi veic komitejas sekretāru pienākumus. Visus šajā lēmumā paredzētos komitejas priekšsēdētāja paziņojumus vai viņam adresētos paziņojumus nosūta komitejas sekretāriem un Stabilizācijas un asociācijas padomes priekšsēdētājam un sekretāriem.
            5. pants
            Atklātums
            Ja vien netiek nolemts citādi, komitejas sanāksmes nav atklātas.
            6. pants
            Sanāksmju darba kārtība
            1.   Priekšsēdētājs sagatavo provizorisku darba kārtību katrai sanāksmei. Komitejas sekretāri to nosūta 4. pantā minētajiem adresātiem ne vēlāk kā 30 darba dienas pirms sanāksmes sākuma. Provizoriskajā darba kārtībā iekļauj jautājumus, attiecībā uz kuriem priekšsēdētājs ir saņēmis pieprasījumu par iekļaušanu attiecīgajā darba kārtībā ne vēlāk kā 35 darba dienas pirms sanāksmes sākuma, tomēr jautājumus iekļauj provizoriskajā darba kārtībā vienīgi tad, ja apliecinošie dokumenti ir nosūtīti sekretāriem ne vēlāk kā darba kārtības nosūtīšanas dienā. Komiteja var uzaicināt ekspertus piedalīties tās sanāksmēs, lai sniegtu informāciju par konkrētiem jautājumiem. Komiteja pieņem darba kārtību katras sanāksmes sākumā. Provizoriskajā darba kārtībā neesošu jautājumu var tajā iekļaut, ja abas Puses par to vienojas.
            2.   Pēc vienošanās ar abām Pusēm priekšsēdētājs var saīsināt 1. punktā norādītos termiņus, lai ņemtu vērā vajadzības kādā konkrētā gadījumā.
            7. pants
            Protokols
            Katrai sanāksmei sagatavo protokolu, un tā pamatā ir priekšsēdētāja apkopots pārskats par secinājumiem, ko izdarījusi komiteja. Pēc protokola apstiprināšanas komitejā to paraksta priekšsēdētājs un abi sekretāri, un abas Puses to saglabā. Visiem 4. pantā minētajiem adresātiem nosūta protokola kopijas.
            8. pants
            Lēmumi un ieteikumi
            Īpašos gadījumos, kad Stabilizācijas un asociācijas padome saskaņā ar nolīguma 128. pantu ir pilnvarojusi komiteju pieņemt lēmumus vai sniegt ieteikumus, minētos dokumentus izstrādā saskaņā ar Stabilizācijas un asociācijas padomes reglamenta 9. pantu.
            9. pants
            Izdevumi
            Eiropas Savienība un Kosova katra sedz izdevumus, kuri sakarā ar to dalību komitejas sanāksmēs rodas gan attiecībā uz darbiniekiem, ceļu un uzturēšanos, gan attiecībā uz pasta un telekomunikāciju pakalpojumiem. Izdevumus saistībā ar mutisko tulkošanu sanāksmēs, dokumentu tulkošanu un pavairošanu, kā arī citus izdevumus saistībā ar sanāksmju organizēšanu sedz tā Puse, kur notiek attiecīgās sanāksmes.
            10. pants
            Apakškomitejas un īpašas grupas
            Komiteja var izveidot apakškomitejas un īpašas grupas darbam komitejas pakļautībā. Tās atskaitās komitejai pēc katras savas sanāksmes. Komiteja var pieņemt lēmumu likvidēt kādu no esošajām apakškomitejām vai grupām, pieņemt vai grozīt to darba uzdevumus vai izveidot vēl citas apakškomitejas vai grupas, kas palīdzētu veikt tās pienākumus. Minētās apakškomitejas un grupas nav pilnvarotas pieņemt lēmumus.

               (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.

         PIELIKUMS

            PROJEKTS
            ES UN KOSOVAS (*) STABILIZĀCIJAS UN ASOCIĀCIJAS KOMITEJAS LĒMUMS Nr. 1/2016
            (2016. gada [diena, mēnesis]),
            ar kuru izveido apakškomitejas un īpašās grupas
            Stabilizācijas un asociācijas komiteja,
            ņemot vērā Stabilizācijas un asociācijas nolīgumu starp Eiropas Savienību un Eiropas Atomenerģijas kopienu, no vienas puses, un Kosovu (*), no otras puses, un jo īpaši tā 130. pantu,
            ņemot vērā tās reglamentu un jo īpaši tā 10. pantu,
            IR PIEŅĒMUSI ŠO LĒMUMU.
            Vienīgais pants
            Ar šo tiek izveidotas I pielikumā uzskaitītās apakškomitejas un īpašās grupas. To darba uzdevumi ir izklāstīti II pielikumā.

               …., 2016. gada [diena, mēnesis]

                     Stabilizācijas un asociācijas komitejas vārdā –

                     priekšsēdētājs

               (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.

               I PIELIKUMS

                  Daudznozaru apakškomiteju struktūra

                           Nosaukums

                           Jautājumi

                           Nolīguma pants

                                       1.

                                       Tirdzniecība, rūpniecība, muita un nodokļu politika

                           Preču brīva aprite

                           20. pants

                           Rūpniecības ražojumi

                           21.–25. pants

                           Komerciāli jautājumi

                           36.–49. pants

                           Standartizācija, metroloģija, akreditācija, sertifikācija, atbilstības novērtēšana un tirgus uzraudzība

                           80. pants

                           Sadarbība rūpniecībā

                           99. pants

                           MVU

                           100. pants

                           Tūrisms

                           101. pants

                           Muita

                           104. pants

                           Nodokļi

                           105. pants

                           Izcelsmes noteikumi

                           III protokols

                           Savstarpēja administratīvā palīdzība muitas lietās

                           IV protokols

                                       2.

                                       Lauksaimniecība un zivsaimniecība

                           Lauksaimniecības produkti

                           26., 28., 29., 33., 34. un 37. pants

                           Zivsaimniecības produkti

                           31. un 32. pants, IV un V pielikums

                           Pārstrādāti lauksaimniecības produkti

                           27. pants un I protokols

                           Vīns

                           30. pants un II protokols

                           Ģeogrāfiskās izcelsmes norāžu aizsardzība attiecībā uz lauksaimniecības un zivsaimniecības produktiem un pārtikas produktiem, izņemot vīnu un stipros alkoholiskos dzērienus

                           35. pants

                           Lauksaimniecība un agrorūpnieciskā nozare, veterinārie un fitosanitārie jautājumi

                           102. pants

                           Sadarbība zivsaimniecības jomā

                           103. pants

                                       3.

                                       Iekšējais tirgus un konkurence

                           Tiesības veikt uzņēmējdarbību

                           50.–54. pants

                           Pakalpojumu sniegšana

                           55.–60. pants

                           Citi jautājumi, kas attiecas uz nolīguma V sadaļu

                           61.–73. pants

                           Tiesību aktu tuvināšana un tiesībaizsardzība

                           74. pants

                           Konkurence

                           75.–76. pants

                           Intelektuālais, rūpnieciskais un komerciālais īpašums

                           77.–78. pants

                           Publiskais iepirkums

                           79. pants

                           Banku darbība, apdrošināšana un citi finanšu pakalpojumi

                           96. pants

                           Patērētāju aizsardzība

                           81. pants

                                       4.

                                       Ekonomikas un finanšu jautājumi un statistika

                           Kārtējie maksājumi un kapitāla aprite

                           64.–66. pants

                           Ekonomikas politika

                           94. pants

                           Sadarbība statistikas jomā

                           95. pants

                           Ieguldījumu veicināšana un aizsardzība

                           98. pants

                           Finansiālā sadarbība

                           121.–125. pants

                                       5.

                                       Tiesiskums, brīvība un drošība

                           Iestāžu un tiesiskuma nostiprināšana

                           83. pants

                           Pamattiesības, tostarp nediskriminācija un datu aizsardzība

                           3. pants, 4. pants un 84. pants

                           Tiesu iestāžu sadarbība civillietās un krimināllietās

                           83. pants

                           Vīzas, robežu/līniju kontrole, patvērums un migrācija

                           85.–86. pants

                           Nelikumīgās imigrācijas novēršana un kontrole, atpakaļuzņemšana

                           87.–88. pants

                           Nelikumīgi iegūtu līdzekļu legalizēšana

                           89. pants

                           Narkotikas

                           90. pants

                           Cīņa pret terorismu

                           92. pants

                           Organizētās noziedzības un citu nelikumīgu darbību novēršana

                           91. pants

                                       6.

                                       Inovācija, informācijas sabiedrība un sociālā politika

                           Darba apstākļi un iespēju vienlīdzība

                           82. pants

                           Sadarbība sociālajā jomā

                           106. pants

                           Izglītība un apmācība

                           107. pants

                           Sadarbība kultūras jomā

                           108. pants

                           Sadarbība audiovizuālā jomā

                           109. pants

                           Informācijas sabiedrība

                           110. pants

                           Elektronisko sakaru tīkli un elektronisko sakaru pakalpojumi

                           111. pants

                           Informācija un saziņa

                           112. pants

                           Pētniecība un tehnoloģijas attīstība

                           118. pants

                                       7.

                                       Transports, enerģētika, vide un reģionālā attīstība

                           Transports

                           113. pants

                           Enerģētika

                           114. pants

                           Vide

                           115. pants

                           Klimata pārmaiņas

                           116. pants

                           Civilā aizsardzība

                           117. pants

                           Reģionālā un vietējā attīstība

                           119. pants

                  Īpašo grupu struktūra

                           Nosaukums

                           Jautājumi

                           Nolīguma pants

                           Īpašā grupa valsts pārvaldes reformas jautājumos

                           Valsts pārvaldes reforma

                           120. pants

                           Īpašā grupa normalizācijas jautājumos (1)

                           Redzami un ilgtspējīgi uzlabot Kosovas attiecības ar Serbiju un īstenot efektīvu sadarbību ar ES KDAP misiju, kamēr tāda pastāv

                           5. pants

                  (1)  Šī īpašā grupa neaizstāj Prištinas un Belgradas dialogu, kas notiek Augstā pārstāvja aizbildnībā.

               II PIELIKUMS

                  ES un Kosovas
                   (*)
                  apakškomiteju un īpašo grupu kompetence

                  Sastāvs un priekšsēdētājs

               Apakškomiteju un īpašās grupas valsts pārvaldes reformas jautājumos (VPR) un normalizācijas jautājumos veido pārstāvji no Eiropas Komisijas, Eiropas Ārējās darbības dienesta (attiecībā uz īpašo grupu normalizācijas jautājumos), un Kosovas pārstāvji. Sanāksmes pārmaiņus vada abas Puses. Dalībvalstis tiks informētas un aicinātas uz apakškomiteju un VPR un normalizācijas jautājumu īpašo grupu sanāksmēm.

                  Sekretariāts

               Par katras apakškomitejas un īpašās grupas sekretāriem kopīgi darbojas Eiropas Komisijas ierēdnis vai -attiecībā uz īpašo grupu normalizācijas jautājumos- Eiropas Ārējās darbības dienesta ierēdnis un Kosovas ierēdnis.
               Visi paziņojumi, kas attiecas uz apakškomitejām un īpašajām grupām, nododami attiecīgās apakškomitejas un īpašo grupu sekretāriem.

                  Sanāksmes

               Apakškomitejas un īpašās grupas sanāk tad, kad to prasa apstākļi, abām Pusēm par to vienojoties. Katra apakškomitejas un īpašās grupas sanāksme notiek tādā laikā un vietā, par ko abas Puses vienojas.
               Ja abas Puses piekrīt, apakškomitejas un īpašās grupas var uzaicināt uz savām sanāksmēm ekspertus, lai viņi sniegtu konkrētu informāciju, ko viņiem lūdz.

                  Darba kārtība un apliecinoši dokumenti

               Ne vēlāk kā 30 darba dienas pirms sanāksmes sākuma priekšsēdētājs un sekretāri katrai sanāksmei sagatavo provizorisku darba kārtību.
               Provizoriskajā darba kārtībā iekļauj jautājumus, par kuriem sekretāri lūgumu tos iekļaut darba kārtībā saņēmuši ne vēlāk kā 35 darba dienas pirms sanāksmes.
               Pēc vienošanās par provizorisko darba kārtību katrai sanāksmei un ne vēlāk kā 10 darba dienas pirms sanāksmes sākuma Kosovas izvirzītais sekretārs iesniedz Eiropas Komisijas vai -attiecībā uz īpašo grupu normalizācijas jautājumos- Eiropas Ārējās darbības dienesta izvirzītajam sekretāram nepieciešamos rakstiskos dokumentus atbilstīgi provizoriskajā darba kārtībā iekļautajiem jautājumiem.
               Ja trešajā daļā minētais termiņš netiek ievērots, sanāksme tiek automātiski atcelta bez iepriekšēja brīdinājuma.

                  Priekšmeti

               Apakškomitejas pārrunā jautājumus, kas saistīti ar nolīguma jomām, kuras uzskaitītas daudznozaru apakškomiteju struktūrā. Paveikto tiesību aktu tuvināšanas, ieviešanas un izpildes ziņā izvērtē saskaņā ar visiem priekšmetiem. Apakškomitejas izskata visas problēmas, kas var rasties to attiecīgajās nozarēs, un iesaka iespējamos risinājumus.
               Apakškomitejas izmanto arī kā forumu, lai tālāk precizēt acquis, un tās pārskata Kosovas paveikto acquis ievērošanā atbilstīgi nolīgumā uzņemtajām saistībām.
               VPR īpašā grupa apspriež ar valsts pārvaldes reformu saistītos jautājumus un ierosina iespējamos veicamos pasākumus. Īpašā grupa normalizācijas jautājumos apspriež jautājumus, kas saistīti ar Kosovas attiecību ar Serbiju redzamu un ilgtspējīgu uzlabošanu un efektīvu sadarbību ar kopējās drošības un aizsardzības politikas misiju, kamēr tāda pastāv, un ierosina iespējamos veicamos pasākumus.

                  Protokols

               Katrai sanāksmei sastāda protokolu un pēc sanāksmes to saskaņo. Protokola kopiju apakškomitejas vai īpašās grupas sekretārs nosūta Stabilizācijas un asociācijas komitejas sekretāram.

                  Atklātums

               Ja vien netiek izlemts citādi, apakškomiteju un īpašo grupu sanāksmes nav atklātas.

                  (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.


title: 2012/593/ES: Eiropas Parlamenta Lēmums ( 2012. gada 10. maijs ) par Eiropas Dzīves un darba apstākļu uzlabošanas fonda kontu slēgšanu attiecībā uz 2010. finanšu gadu

text:
               17.10.2012

               LV

               Eiropas Savienības Oficiālais Vēstnesis

               L 286/266

         EIROPAS PARLAMENTA LĒMUMS
   (2012. gada 10. maijs)
   par Eiropas Dzīves un darba apstākļu uzlabošanas fonda kontu slēgšanu attiecībā uz 2010. finanšu gadu
   (2012/593/ES)
   EIROPAS PARLAMENTS,

               —

               ņemot vērā Eiropas Dzīves un darba apstākļu uzlabošanas fonda 2010. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Dzīves un darba apstākļu uzlabošanas fonda 2010. finanšu gada pārskatiem, ar Fonda atbildēm (1),

               —

               ņemot vērā Padomes 2012. gada 21. februāra ieteikumu (06083/2012 – C7-0051/2012),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,

               —

               ņemot vērā Padomes 1975. gada 26. maija Regulu (EEK) Nr. 1365/75 par Eiropas Dzīves un darba apstākļu uzlabošanas fonda izveidi (3) un jo īpaši tās 16. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,

               —

               ņemot vērā Reglamenta 77. pantu un VI pielikumu,

               —

               ņemot vērā Budžeta kontroles komitejas ziņojumu un Nodarbinātības un sociālo lietu komitejas atzinumu (A7-0116/2012),

               1.

               apstiprina Eiropas Dzīves un darba apstākļu uzlabošanas fonda kontu slēgšanu attiecībā uz 2010. finanšu gadu;

               2.

               uzdod priekšsēdētājam šo lēmumu nosūtīt Eiropas Dzīves un darba apstākļu uzlabošanas fonda direktoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 366, 15.12.2011., 150. lpp.

      (2)  OV L 248, 16.9.2002., 1. lpp.

      (3)  OV L 139, 30.5.1975., 1. lpp.

      (4)  OV L 357, 31.12.2002., 72. lpp.


title: Padomes Lēmums 2008/814/KĀDP ( 2008. gada 13. oktobris ) par to, lai noslēgtu Nolīgumu starp Eiropas Savienību un Amerikas Savienotajām Valstīm par Amerikas Savienoto Valstu dalību Eiropas Savienības Tiesiskuma misijā Kosovā, EULEX KOSOVO

text:
               25.10.2008

               LV

               Eiropas Savienības Oficiālais Vēstnesis

               L 282/32

         PADOMES LĒMUMS 2008/814/KĀDP
   (2008. gada 13. oktobris)
   par to, lai noslēgtu Nolīgumu starp Eiropas Savienību un Amerikas Savienotajām Valstīm par Amerikas Savienoto Valstu dalību Eiropas Savienības Tiesiskuma misijā Kosovā, EULEX KOSOVO

   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 24. pantu,
   ņemot vērā prezidentvalsts ieteikumu,
   tā kā:

               (1)

               Padome 2008. gada 4. februārī pieņēma Vienoto rīcību 2008/124/KĀDP par Eiropas Savienības Tiesiskuma misiju Kosovā (EULEX KOSOVO) (1).

               (2)

               Minētajā vienotajā rīcībā paredzēts, ka sīki izstrādātus noteikumus par trešo valstu dalību iekļauj nolīgumā, ko noslēdz saskaņā ar Līguma 24. pantu.

               (3)

               Padome 2004. gada 13. decembrī pilnvaroja prezidentvalsti, kurai vajadzības gadījumā palīdz ģenerālsekretārs/augstais pārstāvis, attiecībā uz turpmākām Eiropas civilām krīzes pārvarēšanas operācijām sākt sarunas ar trešām valstīm, lai, pamatojoties uz paraugnolīgumu, slēgtu nolīgumus starp Eiropas Savienību un trešām valstīm par trešo valstu dalību Eiropas Savienības civilajā krīzes pārvarēšanas operācijā. Pamatojoties uz minēto, prezidentvalsts risināja sarunas par nolīgumu ar Amerikas Savienotajām Valstīm par Amerikas Savienoto Valstu dalību Eiropas Savienības Tiesiskuma misijā Kosovā (EULEX KOSOVO).

               (4)

               Nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Eiropas Savienības vārdā tiek apstiprināts Nolīgums starp Eiropas Savienību un Amerikas Savienotajām Valstīm par Amerikas Savienoto Valstu dalību Eiropas Savienības Tiesiskuma misijā Kosovā (EULEX KOSOVO).
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas ir tiesīgas parakstīt minēto nolīgumu, lai tas kļūtu saistošs Eiropas Savienībai.
   3. pants
   Šis lēmums stājas spēkā tā pieņemšanas dienā.
   4. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2008. gada 13. oktobrī

            Padomes vārdā —

            priekšsēdētājs

         B. KOUCHNER

      (1)  OV L 42, 16.2.2008., 92. lpp.
    ---documentbreak---

               25.10.2008

               LV

               Eiropas Savienības Oficiālais Vēstnesis

               L 282/33

         TULKOJUMS
   NOLĪGUMS
   starp Eiropas Savienību un Amerikas Savienotajām Valstīm par Amerikas Savienoto Valstu dalību Eiropas Savienības Tiesiskuma misijā Kosovā, EULEX KOSOVO

   EIROPAS SAVIENĪBA (ES vai EIROPAS SAVIENĪBA),
   no vienas puses, un
   AMERIKAS SAVIENOTĀS VALSTIS (Amerikas Savienotās Valstis)
   no otras puses,
   turpmāk “Puses”,
   ŅEMOT VĒRĀ:
   Eiropas Savienības un Amerikas Savienoto Valstu kopējo vēlmi cieši sadarboties, atbalstot Kosovas demokrātisko standartu attīstību, jo īpaši attiecībā uz tiesiskumu,
   Eiropas Savienības Padomes pieņemto Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO (turpmāk “EULEX KOSOVO”),
   Amerikas Savienotajām Valstīm 2008. gada 18. februārī izteikto uzaicinājumu piedalīties Eiropas Savienības Tiesiskuma misijā Kosovā, EULEX KOSOVO,
   spēku izveidošanas procesa sekmīgu pabeigšanu un ES civilās operācijas komandiera un Krīžu pārvarēšanas civilo aspektu komitejas ieteikumu piekrist Amerikas Savienoto Valstu dalībai ES vadītā operācijā,
   Politikas un drošības komitejas Lēmumu EULEX/2/2008 (2008. gada 22. aprīlis), ar ko pieņem Amerikas Savienoto Valstu ieguldījumu EULEX KOSOVO,
   IR VIENOJUŠĀS PAR TURPMĀKO.
   1. pants
   Dalība operācijā
   1.   Saskaņā ar šo nolīgumu un jebkādiem attiecīgiem īstenošanas noteikumiem Amerikas Savienotās Valstis pievienojas Vienotajai rīcībai 2008/124/KĀDP par Eiropas Savienības Tiesiskuma misiju Kosovā, EULEX KOSOVO, un jebkurai vienotajai rīcībai vai lēmumam, ar ko Eiropas Savienības Padome pieņem lēmumu paplašināt EULEX KOSOVO.
   2.   Amerikas Savienoto Valstu ieguldījums EULEX KOSOVO neskar Eiropas Savienības lēmumu pieņemšanas autonomiju. Palīdzības sniedzēju komitejai, kuras sastāvā ir EULEX KOSOVO dalībnieces – ES dalībvalstis, Amerikas Savienotās Valstis un citas valstis, kas nav ES valstis, būs izšķiroša loma misijas ikdienas vadībā; komitejas viedokli ņems vērā Politikas un drošības komiteja, kas īsteno EULEX KOSOVO politisko kontroli un stratēģisko virzību.
   3.   Amerikas Savienotās Valstis nodrošina, ka personas, kas ir misijas rīcībā kā daļa no Amerikas Savienoto Valstu ieguldījuma EULEX KOSOVO (turpmāk “norīkotais personāls”), pilda pienākumus atbilstīgi:

               —

               Vienotajai rīcībai 2008/124/KĀDP un iespējamiem tās turpmākiem grozījumiem,

               —

                  EULEX KOSOVO operācijas plānam,

               —

               iespējamiem īstenošanas noteikumiem un

               —

               šim nolīgumam.

         4.   Amerikas Savienotās Valstis nodrošina, ka norīkotais personāls veic savus pienākumus un rīkojas pilnībā atbilstīgi EULEX KOSOVO mērķiem un interesēm.
   5.   Amerikas Savienotās Valstis laikus informē civilās operācijas komandieri un EULEX KOSOVO misijas vadītāju (turpmāk “misijas vadītājs”) par jebkādām pārmaiņām tās ieguldījumā EULEX KOSOVO. Saskaņā ar šo nolīgumu Amerikas Savienoto Valstu dalība EULEX KOSOVO ir atkarīga no atvēlēto līdzekļu pieejamības.
   6.   Pēc medicīniskās pārbaudes un jebkādas nepieciešamās vakcinācijas kompetentā Amerikas Savienoto Valstu medicīnas iestāde apliecina, ka norīkotā personāla veselības stāvoklis ir piemērots dienestam. Personāls, ko nosūta uz EULEX KOSOVO, uzrāda tāda apliecinājuma eksemplāru.
   2. pants
   Personāla statuss
   1.   Uz Kosovu norīkotā personāla statuss ir noteikts Vienotās rīcības 2008/124/KĀDP 10. panta 1. punktā: šādam personālam ir privilēģijas un imunitāte, kas tiem piešķirta, pamatojoties uz attiecīgiem ANO dokumentiem, tostarp ANO DPR 1244, Kosovā piemērojamo tiesību aktu attiecīgajiem noteikumiem un citiem atbilstošiem dokumentiem un sarakstei.
   2.   Tā norīkotā personāla statusu, kas strādā štābā vai komandgrupās ārpus Kosovas, reglamentē noteikumi, par ko attiecīgie štābi un komandgrupas ir vienojušās ar Amerikas Savienotajām Valstīm.
   3.   Neskarot šā panta 1. punktā minētos noteikumus par personāla statusu, norīkotais personāls ir vienīgi Amerikas Savienoto Valstu jurisdikcijā, kā noteikts Amerikas Savienoto Valstu normatīvajos aktos.
   4.   Amerikas Savienotās Valstis ir atbildīgas par visu prasību izskatīšanu, kas saistītas ar to dalību EULEX KOSOVO un ko iesniedz to personāls vai kas attiecas uz to norīkoto personālu. Amerikas Savienotās Valstis pēc saviem ieskatiem ir atbildīgas par jebkuras lietas ierosināšanu, jo īpaši par tiesvedības vai disciplināro procedūru sākšanu, pret jebkuru sava norīkotā personāla locekli saskaņā ar saviem normatīvajiem aktiem.
   5.   Amerikas Savienotās Valstis apņemas sniegt deklarāciju par atteikšanos no prasībām pret jebkuru valsti, kas piedalās EULEX KOSOVO, un apņemas to darīt, parakstot šo nolīgumu.
   6.   Eiropas Savienības dalībvalstis apņemas sniegt deklarāciju par atteikšanos no prasībām saistībā ar Amerikas Savienoto Valstu dalību EULEX KOSOVO un apņemas to darīt, parakstot šo nolīgumu.
   3. pants
   Klasificēta informācija
   Saistībā ar EULEX KOSOVO piemēro Vašingtonā 2007. gada 30. aprīlī parakstīto Nolīgumu starp Eiropas Savienību un Amerikas Savienoto Valstu valdību par drošības procedūrām klasificētas informācijas apmaiņai.
   4. pants
   Komandķēde
   1.   Civilās operācijas komandieris stratēģiskā līmenī īsteno EULEX KOSOVO vadību un kontroli. Misijas vadītājs uzņemas atbildību un īsteno EULEX KOSOVO vadību un kontroli operācijas vietā.
   2.   Misijas vadītājs saskaņā ar civilās operācijas komandiera norādījumiem īsteno vadību un kontroli attiecībā uz dalībvalstu norīkoto personālu, grupām un vienībām, kā arī atbild par administratīviem un apgādes jautājumiem, tostarp par EULEX KOSOVO rīcībā nodotiem aktīviem, līdzekļiem un informāciju.
   3.   Amerikas Savienotajām Valstīm ir tādas pašas tiesības un pienākumi attiecībā uz operācijas ikdienas vadību kā Eiropas Savienības dalībvalstīm, kas piedalās operācijā, saskaņā ar 1. panta 1. punktā minētajiem juridiskajiem instrumentiem.
   4.   Misijas vadītājs ir atbildīgs par EULEX KOSOVO personāla disciplināro kontroli. Jebkādas disciplinārās procedūras ir Amerikas Savienoto Valstu atbildībā.
   5.   Amerikas Savienotās Valstis izraugās valsts kontingenta vadītāju (VKV), kas pārstāv tās kontingentu EULEX KOSOVO laikā. VKV sniedz ziņojumus misijas vadītājam par attiecīgās valsts jautājumiem un ir atbildīgs par misijas kontingenta disciplīnu ikdienā.
   6.   Lēmumu izbeigt operāciju pieņem Eiropas Savienība, apspriedusies ar Amerikas Savienotajām Valstīm, ja operācijas izbeigšanas brīdī Amerikas Savienotās Valstis joprojām dod ieguldījumu EULEX KOSOVO darbībā.
   5. pants
   Finanšu aspekti
   Amerikas Savienotās Valstis uzņemas izmaksas, kas saistītas ar to dalību operācijā, kā noteikts Vienotās rīcības 2008/124/KĀDP 9. panta un 4. punktā, izņemot izmaksas, ko sedz no kopējiem līdzekļiem, kā paredzēts misijas darbības budžetā.
   6. pants
   Pasākumi nolīguma īstenošanai
   Eiropas Savienības Padomes ģenerālsekretārs/augstais pārstāvis kopējās ārpolitikas un drošības politikas jomā un Amerikas Savienoto Valstu attiecīgās iestādes vienojas par tehniskiem un administratīviem pasākumiem, kas vajadzīgi šā nolīguma īstenošanai.
   7. pants
   Domstarpību izšķiršana
   Domstarpības par šā nolīguma interpretāciju vai piemērošanu Puses savstarpēji izšķir ar diplomātiskiem līdzekļiem.
   8. pants
   Stāšanās spēkā un izbeigšana
   1.   Šis nolīgums stājas spēkā tā parakstīšanas dienā un ir spēkā līdz tā izbeigšanai.
   2.   Katra no Pusēm var beigt šo nolīgumu, par to rakstiski paziņojot otrai Pusei divus mēnešus iepriekš.

      Briselē, 2008. gada 22. oktobrī, divos oriģināleksemplāros angļu valodā

            Eiropas Savienības vārdā —

            Amerikas Savienoto Valstu vārdā —

   PIELIKUMS
   DEKLARĀCIJAS,
   kas minētas 2. panta 5. un 6. punktā
   ES dalībvalstu deklarācija
   “Piemērojot ES Vienoto rīcību 2008/124/KĀDP (2008. gada 4. februāris) par Eiropas Savienības Tiesiskuma misiju Kosovā, EULEX KOSOVO, ES dalībvalstis centīsies, ciktāl pieļauj to iekšējā tiesību sistēma, cik vien iespējams atteikties no prasībām pret Amerikas Savienotajām Valstīm sava personāla ievainojumu vai nāves gadījumos vai gadījumos, kad tām ir radīti zaudējumi vai bojāts to īpašums, ko izmanto EULEX KOSOVO, ja ievainojums, nāve, zaudējums vai bojājums:

               —

               radies Amerikas Savienoto Valstu personāla darbības dēļ, pildot pienākumus saistībā ar EULEX KOSOVO, izņemot rupjas nolaidības vai noteikumu tīša pārkāpuma gadījumus,

               —

               vai radies, izmantojot jebkādu īpašumu, kas pieder Amerikas Savienotajām Valstīm, ja īpašums ir izmantots saistībā ar operāciju, izņemot gadījumus, kad EULEX KOSOVO Amerikas Savienoto Valstu personāls, kas izmanto šo īpašumu, ir vainojams rupjā nolaidībā vai noteikumu tīšā pārkāpumā.”

         Amerikas Savienoto Valstu deklarācija
   “Iesaistoties Eiropas Savienības Tiesiskuma misijā Kosovā, EULEX KOSOVO, kas izveidota ar ES 2008. gada 4. februāra Vienoto rīcību 2008/124/KĀDP, Amerikas Savienotās Valstis centīsies, ciktāl pieļauj to tiesību sistēma, cik vien iespējams atteikties no prasībām pret jebkuru citu valsti, kas piedalās EULEX KOSOVO, sava personāla ievainojumu vai nāves gadījumos vai gadījumos, kad tām ir radīti zaudējumi vai bojāts to īpašums, ko izmanto EULEX KOSOVO, ja ievainojums, nāve, zaudējums vai bojājums:

               —

               radies personāla darbības dēļ, pildot pienākumus saistībā ar EULEX KOSOVO, izņemot rupjas nolaidības vai noteikumu tīša pārkāpuma gadījumus,

               —

               vai radies, izmantojot jebkādu īpašumu, kas pieder valstīm, kuras piedalās EULEX KOSOVO, ja īpašums ir izmantots saistībā ar operāciju, izņemot gadījumus, kad EULEX KOSOVO personāls, kas izmanto šo īpašumu, ir vainojams rupjā nolaidībā vai noteikumu tīšā pārkāpumā.”


title: Padomes Lēmums (2001. gada 14. maijs) par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 13-H par vieglo automobiļu detaļas apstiprinājumu attiecībā uz to bremzēm

text:
Svarīgs juridisks paziņojums

|

32001D0395

Oficiālais Vēstnesis L 139 , 23/05/2001 Lpp. 0014 - 0015

		Padomes lēmums(2001. gada 14. maijs)par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 13-H par vieglo automobiļu detaļas apstiprinājumu attiecībā uz to bremzēm(2001/395/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1997. gada 27. novembra Lēmumu 97/836/EK par Eiropas Kopienas pievienošanos Apvienoto Nāciju Organizācijas Eiropas Ekonomikas komisijas Nolīgumam par vienotu tehnisko prasību apstiprināšanu transportlīdzekļiem ar riteņiem, aprīkojumam un detaļām, ko var uzmontēt un/vai izmantot transportlīdzekļos ar riteņiem, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām ("1958. gada Pārskatītais nolīgums") [1], jo īpaši 3. panta 3. punktu un 4. panta 2. punkta otro ievilkumu,ņemot vērā Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [2],ņemot vērā Komisijas priekšlikumu [3],ņemot vērā Eiropas Parlamenta piekrišanu [4],tā kā:(1) Apvienoto Nāciju Organizācijas Eiropas Ekonomikas komisijas Noteikumu Nr. 13-H standartizētās prasības par vieglo automobiļu detaļas apstiprinājumu attiecībā uz to bremzēm ir vērstas uz tehnisko šķēršļu novēršanu tirdzniecībā starp Līgumslēdzējām Pusēm ar mehāniskajiem transportlīdzekļiem attiecībā uz bremzēm, kā arī uz augsta drošības un vides aizsardzības līmeņa nodrošināšanu.(2) Noteikumi Nr. 13-H izziņoti Līgumslēdzējām Pusēm un stājas spēkā attiecībā uz visām Līgumslēdzējām Pusēm, kuras par saviem iebildumiem nav paziņojušas, līdz datumam vai datumiem, kas precizēti 1958. gada Pārskatītajam nolīgumam pievienotajos noteikumos.(3) Lai atvieglotu piekļuvi ārpuskopienas valstu tirgiem, šķiet lietderīgi noteikt Noteikumu Nr. 13-H un Padomes 1971. gada 26. jūlija Direktīvas 71/320/EEK par dalībvalstu tiesību aktu tuvināšanu attiecībā uz noteiktu kategoriju mehānisko transportlīdzekļu un to piekabju bremžu iekārtām [5] noteikumu līdzvērtību.(4) Šie noteikumi jāiestrādā Kopienas mehānisko transportlīdzekļu apstiprināšanas sistēmā, tādā veidā tos pievienojot spēkā esošajiem Kopienas tiesību aktiem,IR PIEŅĒMUSI ŠO LĒMUMU.1. pantsEiropas Kopiena pievienojas Apvienoto Nāciju Eiropas Ekonomikas komisijas Noteikumiem Nr. 13-H par vieglo automobiļu detaļas apstiprinājumu attiecībā uz to bremzēm.Noteikumu teksts ir pievienots šim lēmumam [6].2. pantsSaskaņā ar Direktīvas 70/156/EEK 9. panta 1. punkta noteikumiem ir atzīta Apvienoto Nāciju Organizācijas Eiropas Ekonomikas komisijas Noteikumu Nr. 13-H un Padomes Direktīvas 71/320/EEK līdzvērtība.Briselē, 2001. gada 14. maijāPadomes vārdā —priekšsēdētājsL. Rekke[1] OV L 346, 17.12.1997., 78. lpp.[2] OV L 42, 23.2.1970., 1. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 98/91/EK (OV L 11, 16.1.1999., 25. lpp.).[3] OV C 215 E, 25.7.2000., 46. lpp.[4] Piekrišana sniegta 2001. gada 3. aprīlī (Oficiālajā Vēstnesī vēl nav publicēta).[5] OV L 202, 6.9.1971., 37. lpp. Direktīvā jaunākie grozījumi izdarīti ar Komisijas Direktīvu 98/12/EK (OV L 81, 18.3.1998., 1. lpp.).[6] Šie noteikumi tiks publicēti Oficiālajā Vēstnesī.--------------------------------------------------


               15.12.2016

               LV

               Eiropas Savienības Oficiālais Vēstnesis

               C 468/280

         P7_TA(2013)0559
   Revīzijas palātas locekļa iecelšana (Phil Wynn Owen — UK)
   Eiropas Parlamenta 2013. gada 11. decembra lēmums par priekšlikumu iecelt Phil Wynn Owen par Revīzijas palātas locekli (C7-0313/2013 – 2013/0811(NLE))
   (Apspriešanās)
   (2016/C 468/60)

      Eiropas Parlaments,

               —

               ņemot vērā Līguma par Eiropas Savienības darbību 286. panta 2. punktu, saskaņā ar kuru Padome ar to ir apspriedusies (C7-0313/2013),

               —

               ņemot vērā Reglamenta 108. pantu,

               —

               ņemot vērā Budžeta kontroles komitejas ziņojumu (A7-0438/2013),

               A.

               tā kā Parlamenta Budžeta kontroles komiteja pārbaudīja amata kandidāta atbilstību, jo īpaši ņemot vērā Līguma par Eiropas Savienības darbību 286. panta 1. punktā noteiktās prasības;

               B.

               tā kā Budžeta kontroles komiteja 2013. gada 7. novembra sanāksmē uzklausīja Padomes izvirzīto Revīzijas palātas locekļa amata kandidātu,

               1.

               apstiprina Padomes priekšlikumu iecelt Phil Wynn Owen par Revīzijas palātas locekli;

               2.

               uzdod priekšsēdētājam nosūtīt šo lēmumu Padomei un informēšanas nolūkā Revīzijas palātai, kā arī pārējām Eiropas Savienības iestādēm un dalībvalstu revīzijas iestādēm.


title: Padomes lēmums (2002 gada 18. novembris) par 2001. gada Starptautiskās vienošanās par kakao noslēgšanu Eiropas Kopienas vārdā

text:
Svarīgs juridisks paziņojums

|

32002D0970

Oficiālais Vēstnesis L 342 , 17/12/2002 Lpp. 0001 - 0001

		Padomes lēmums(2002 gada 18. novembris)par 2001. gada Starptautiskās vienošanās par kakao noslēgšanu Eiropas Kopienas vārdā(2002/970/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punktu,ņemot vērā Komisijas priekšlikumu,tā kā:(1) 2001. gada 2. martā Apvienoto Nāciju Organizācijas Konference par tirdzniecību un attīstību formāli lēmuma veidā apstiprināja 2001. gada Starptautiskās vienošanās par kakao tekstu.(2) Sarunās vienojās, ka šī jaunā vienošanās aizstās 1993. gada Starptautisko vienošanos par kakao ar pagarinājumu, kas paliks spēkā vēlākais līdz 2003. gada 30. septembrim.(3) 2001. gada Starptautisko vienošanos par kakao var parakstīt un deponēt kā ratifikācijas, pieņemšanas vai apstiprināšanas dokumentus.(4) Kopiena ir 1993. gada Starptautiskās pagarinātās vienošanās locekle un tādēļ tās interesēs ir apstiprināt vienošanos, kas tai seko,IR PIEŅĒMUSI ŠĀDU LĒMUMU.1. pantsAr šo Eiropas Kopienas vārdā ir apstiprināta 2001. gada Starptautiskā vienošanās par kakao.Vienošanās teksts ir pievienots šim lēmumam.2. pantsAr šo Padomes priekšsēdētājs pilnvarots izraudzīties personu, kam dod tiesības parakstīt vienošanos un deponēt apstiprinājuma aktu Kopienas vārdā.Briselē, 2002. gada 18. novembrīPadomes vārdā —priekšsēdētājsP. S. Møller--------------------------------------------------


title: 2006/921/EK: Padomes Lēmums ( 2006. gada 11. decembris ) par Dienvidaustrumeiropas Stabilitātes pakta īpašā koordinatora iecelšanu

text:
               13.12.2006

               LV

               Eiropas Savienības Oficiālais Vēstnesis

               L 351/19

      PADOMES LĒMUMS

   (2006. gada 11. decembris)
   par Dienvidaustrumeiropas Stabilitātes pakta īpašā koordinatora iecelšanu
   (2006/921/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu,
   ņemot vērā Padomes Regulu (EK) Nr. 1080/2000 (2000. gada 22. maijs) par atbalstu Apvienoto Nāciju Organizācijas pagaidu pārvaldei Kosovā (UNMIK), Pārstāvniecībai Bosnijā un Hercegovinā (OHR) un Dienvidaustrumeiropas Stabilitātes paktam (SP) (1), un jo īpaši tās 1.a pantu,
   ņemot vērā Komisijas priekšlikumu,
   tā kā:

               (1)

               Eiropas Savienības dalībvalstu ārlietu ministri un Eiropas Kopienu Komisija kopā ar citiem Dienvidaustrumeiropas Stabilitātes pakta dalībniekiem 1999. gada 10. jūnijā nolēma izveidot Dienvidaustrumeiropas Stabilitātes paktu, turpmāk “Stabilitātes pakts”.

               (2)

               Regulas (EK) Nr. 1080/2000 1.a pantā paredzēts, ka Stabilitātes pakta īpašo koordinatoru ieceļ katru gadu.

               (3)

               Ieceļot īpašo koordinatoru, vienlaikus jānosaka viņa pilnvaras. Pieredze rāda, ka pilnvaras, kas noteiktas Padomes Lēmumā (EK) Nr. 2005/912 (2005. gada 12. decembris) par Dienvidaustrumeiropas Stabilitātes pakta īpašā koordinatora iecelšanu (2), 2006. gadā ir atbilstīgas. Pēc Stabilitātes pakta reģionālās grupas secinājumiem 2006. gada 30. maijā Belgradā apstiprinot programmu pārejai uz reģionālo pašpārvaldi, un saskaņā ar Padomes 2006. gada 12. jūnija secinājumiem šajās pilnvarās īpašu uzsvaru būtu jāliek uz šīs pārejas vajadzībām.

               (4)

               Ir lietderīgi noteikt skaidras atbildības jomas, kā arī pamatnostādnes attiecībā uz koordināciju un pārskatu sniegšanu,

         IR PIEŅĒMUSI ŠO LĒMUMU.
   1. pants
   Ar šo Dr. Erhard BUSEK tiek iecelts par Dienvidaustrumeiropas Stabilitātes pakta (“Stabilitātes pakts”) īpašo koordinatoru.
   2. pants
   Īpašais koordinators veic Stabilitātes pakta 1999. gada 10. jūnija dokumenta 13. punktā paredzētās funkcijas.
   3. pants
   Lai sasniegtu 2. pantā minēto mērķi, īpašais koordinators ir pilnvarots:

               a)

               veicināt Stabilitātes pakta mērķu sasniegšanu atsevišķās valstīs un to starpā, ja Stabilitātes paktam ir pievienotā vērtība;

               b)

               vadīt Dienvidaustrumeiropas reģionālo grupu;

               c)

               uzturēt ciešus kontaktus ar visiem Stabilitātes pakta dalībniekiem un veicinātājām valstīm, organizācijām un iestādēm, kā arī attiecīgajām reģionālajām iniciatīvām un organizācijām, lai sekmētu reģionālo sadarbību un uzlabotu reģionālo pašpārvaldi;

               d)

               cieši sadarboties ar visām Eiropas Savienības un tās dalībvalstu iestādēm, lai veicinātu Eiropas Savienības lomu Stabilitātes paktā saskaņā ar Stabilitātes pakta dokumenta 18., 19. un 20. punktu un nodrošinātu komplementaritāti starp Stabilitātes pakta darbību un Stabilizācijas un asociācijas procesu;

               e)

               regulāri un vajadzības gadījumā kolektīvi tikties ar darba grupu priekšsēdētājiem, lai nodrošinātu vispārēju stratēģisku koordināciju un pildītu sekretariāta funkcijas Dienvidaustrumeiropas reģionālajai grupai un tās instrumentiem;

               f)

               strādāt, pamatojoties uz Stabilitātes pakta prioritāro pasākumu sarakstu, ko iepriekš saskaņo, apspriežoties ar Stabilitātes pakta dalībniekiem, un kas jāīsteno 2007. gada laikā, un Stabilitātes pakta darba metodes un struktūru pieskaņot tām vajadzībām, ko prasa pāreja uz reģionālo pašpārvaldi, nodrošinot konsekvenci un resursu efektīvu izmantošanu;

               g)

               veicināt pāreju uz reģionālo pašpārvaldi saskaņā ar Dienvidaustrumeiropas reģionālās grupas 2006. gada 30. maija secinājumiem, un šajā nolūkā cieši sadarboties ar Dienvidaustrumeiropas sadarbības procesu un tā ģenerālsekretāru pēc viņa iecelšanas amatā. Īpaša uzmanība tiek pievērsta Reģionālās sadarbības padomes un reģionālās sadarbības sekretariāta izveidošanai, kā arī dažādo Stabilitātes pakta sevišķo uzdevumu grupu un iniciatīvu racionalizēšanai.

         4. pants
   Īpašais koordinators noslēdz ar Komisiju finansēšanas līgumu.
   5. pants
   Īpašā koordinatora darbību saskaņo ar Padomes ģenerālsekretāra/augstā pārstāvja KĀDP lietās, Padomes prezidentvalsti un Komisijas darbību, jo īpaši Neformālajā padomdevējā komitejā. Darbībā tiek uzturēti cieši sakari ar Padomes prezidentvalsti, Komisiju, dalībvalstu pārstāvniecību vadītājiem, Eiropas Savienības īpašajiem pārstāvjiem, kā arī ar Pārstāvniecību Bosnijā un Hercegovinā un Apvienoto Nāciju Organizācijas civilo pārvaldi Kosovā.
   6. pants
   Īpašais koordinators vajadzības gadījumā sniedz ziņojumu Padomei un Komisijai. Par savu darbību viņš regulāri informē Eiropas Parlamentu.
   7. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   To piemēro no 2007. gada 1. janvāra līdz 2007. gada 31. decembrim.

      Briselē, 2006. gada 11. decembrī

            Padomes vārdā —

            priekšsēdētājs

         E. TUOMIOJA

      (1)  OV L 122, 24.5.2000., 27. lpp. Regulā grozījumi izdarīti ar Regulu (EK) Nr. 2098/2003 (OV L 316, 29.11.2003., 1. lpp.).

      (2)  OV L 331, 17.12.2005., 32. lpp.


title: 2013/348/ES: Dalībvalstu valdību pārstāvju Lēmums ( 2013. gada 1. jūlijs ), ar ko ieceļ amatā Vispārējās tiesas tiesnesi

text:
               3.7.2013

               LV

               Eiropas Savienības Oficiālais Vēstnesis

               L 184/5

         DALĪBVALSTU VALDĪBU PĀRSTĀVJU LĒMUMS
   (2013. gada 1. jūlijs),
   ar ko ieceļ amatā Vispārējās tiesas tiesnesi
   (2013/348/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   ņemot vērā Aktu par Horvātijas pievienošanos un jo īpaši tā 22. panta 1. punktu,
   tā kā:

               (1)

               Akta par Horvātijas pievienošanos 22. panta 1. punktā ir paredzēts, ka Vispārējā tiesā tiek iecelts tiesnesis no Horvātijas laikposmam no 2013. gada 1. jūlija līdz 2013. gada 31. augustam.

               (2)

               Iecelšanai Vispārējās tiesas tiesneša amatā tika ierosināta Vesna TOMLJENOVIĆ kundzes kandidatūra.

               (3)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par Vesna TOMLJENOVIĆ kundzes atbilstību Vispārējās tiesas tiesneša pienākumiem,

         IR PIEŅĒMUŠI ŠO LĒMUMU.
   1. pants

      Vesna TOMLJENOVIĆ kundze tiek iecelta par Vispārējās tiesas tiesnesi laikposmam no 2013. gada 1. jūlija līdz 2013. gada 31. augustam.
   2. pants
   Šis lēmums stājas spēkā 2013. gada 1. jūlijā.

      Briselē, 2013. gada 1. jūlijā

            Padomes vārdā –

            priekšsēdētājs

         L. LINKEVIČIUS


title: Padomes Lēmums (ES) 2016/1317 (2016. gada 28. jūlijs), ar ko ieceļ Reģionu komitejas locekli, ko izvirzījusi Beļģijas Karaliste

text:
               2.8.2016

               LV

               Eiropas Savienības Oficiālais Vēstnesis

               L 208/45

         PADOMES LĒMUMS (ES) 2016/1317
   (2016. gada 28. jūlijs),
   ar ko ieceļ Reģionu komitejas locekli, ko izvirzījusi Beļģijas Karaliste
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Beļģijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc tam, kad beidzies termiņš pilnvarojumam, uz kura pamata tika izvirzīts Hicham IMANE kungs (Député wallon), ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelts:

               —

                  Hicham IMANE kungs, Conseiller communal de la Ville de Charleroi (amata maiņa).

         2. pants
   Šis lēmums stājas spēkā tā pieņemšanas dienā.

      Briselē, 2016. gada 28. jūlijā

            Padomes vārdā –

            priekšsēdētājs

         M. LAJČÁK

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Komisijas Lēmums ( 2011. gada 25. janvāris ), ar ko izveido ES kopējā iekšējo cenu noteikšanas foruma ekspertu grupu

text:
               26.1.2011

               LV

               Eiropas Savienības Oficiālais Vēstnesis

               C 24/3

         KOMISIJAS LĒMUMS
   (2011. gada 25. janvāris),
   ar ko izveido ES kopējā iekšējo cenu noteikšanas foruma ekspertu grupu
   2011/C 24/03
   EIROPAS KOMISIJA,
   ņemot vērā Līgumu par Eiropas Savienības darbību,
   tā kā:

               (1)

               Ar Komisijas 2006. gada 22. decembra Lēmumu 2007/75/EK, ar ko izveido iekšējo cenu noteikšanas ekspertu grupu (1), tika izveidota ekspertu grupa, kas saucās ES kopējais iekšējo cenu noteikšanas forums. Minētais lēmums ir spēkā līdz 2011. gada 31. martam.

               (2)

               ES kopējais iekšējo cenu noteikšanas forums neformāli tika izveidots 2002. gadā. Kopš tā laika tas ir bijis lietderīgs dalībvalstu un privātā sektora apspriežu forums, kā rezultātā Komisija ir ierosinājusi trīs rīcības kodeksus, ko dalībvalstis vēlāk ir pieņēmušas Padomē. Turklāt Komisija ir pieņēmusi vairākus dokumentus, pamatojoties uz ES kopējā iekšējo cenu noteikšanas foruma darbu.

               (3)

               Ņemot vērā iekšējo cenu noteikšanas nodokļu jautājumu nozīmi saistībā ar iekšējo tirgu, pozitīvo pieredzi, ES kopējam iekšējo cenu noteikšanas forumam palīdzot Komisijai un informējot to, un Komisijas pastāvīgo nepieciešamību pēc šādas institūcijas, foruma darba turpināšanai ir jāizveido jauna ekspertu grupa – ES kopējais iekšējo cenu noteikšanas forums – un jānosaka tās uzdevumi un struktūra.

               (4)

               ES kopējam iekšējo cenu noteikšanas forumam jāpalīdz Komisijai un jāinformē tā par iekšējo cenu noteikšanas nodokļu jautājumiem.

               (5)

               ES kopējais iekšējo cenu noteikšanas forums jāizveido no valsts un privātā sektora ekspertiem iekšējo cenu noteikšanas jomā. Vēlams arī ieviest iespēju aizstāt dalībniekus, lai saglabātu attiecīgo kompetences jomu un interešu jomu līdzsvarotu pārstāvību.

               (6)

               Neskarot Komisijas drošības noteikumus, kas izklāstīti Komisijas Lēmuma 2001/844/EK, EOTK, Euratom (2) pielikumā, ir jāparedz noteikumi par grupas dalībniekiem pieejamās informācijas izpaušanu.

               (7)

               Personas dati jāapstrādā saskaņā ar Eiropas Parlamenta un Padomes 2000. gada 18. decembra Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3).

               (8)

               Lēmums 2007/75/EK ir jāatceļ.

               (9)

               Ir lietderīgi noteikt šā lēmuma piemērošanas laiku. Komisija savlaicīgi apsvērs piemērošanas laika pagarināšanas lietderību,

         IR NOLĒMUSI ŠĀDI.
   1. pants
   Priekšmets
   Ar šo izveido ekspertu grupu, kas saucas ES kopējais iekšējo cenu noteikšanas forums, turpmāk “grupa”.
   2. pants
   Uzdevums
   Grupas uzdevums ir šāds:

               1.

               sagatavot platformu uzņēmējdarbības un valstu nodokļu administrāciju ekspertu apspriedēm par iekšējo cenu noteikšanas problēmām, kas ir šķērslis pārrobežu uzņēmējdarbībai Savienībā;

               2.

               informēt Komisiju par iekšējo cenu noteikšanas nodokļu jautājumiem;

               3.

               palīdzēt Komisijai rast praktiskus risinājumus, kas atbilst ESAO Iekšējo cenu noteikšanas pamatnostādnēm starptautiskiem uzņēmumiem un nodokļu administrācijām, lai panāktu vienveidīgāku iekšējo cenu noteikšanas noteikumu piemērošanu Savienībā.

         3. pants
   Apspriedes
   1.   Komisija var apspriesties ar grupu jebkurā jautājumā, kas saistīts ar iekšējo cenu noteikšanu.
   2.   Grupas priekšsēdētājs var ieteikt Komisijai konkrētā jautājumā apspriesties ar grupu.
   4. pants
   Dalībnieki un to iecelšana
   1.   Grupas sastāvā ir:

               a)

               viens pārstāvis no katras dalībvalsts;

               b)

               16 pārstāvji no privātā sektora;

               c)

               priekšsēdētājs.

         2.   Dalībvalstu pārstāvjus ieceļ attiecīgās valsts iestādes. Minētie dalībnieki ir civildienesta ierēdņi, kas risina iekšējo cenu noteikšanas jautājumus.
   3.   Dalībniekus no privātā sektora ieceļ Nodokļu politikas un muitas savienības ĢD ģenerāldirektors, izvēloties speciālistus, kam ir pieredze un kas ir kompetenti 2. pantā un 3. panta 1. punktā minētajās jomās, un kas ir atsaukušies uz uzaicinājumu iesniegt pieteikumus.
   4.   Pretendentus, ko uzskata par atbilstīgiem, bet kas nav iecelti, var iekļaut rezerves sarakstā, ko Komisija var izmantot, ieceļot aizstājējus.
   5.   Dalībniekus ieceļ uz diviem gadiem. Viņi pilda savus pienākumus līdz brīdim, kad viņu vietā ieceļ citus vai kad beidzas viņu pilnvaru laiks. Viņu pilnvaru laiku var atjaunot.
   6.   Dalībnieku vietā līdz to pilnvaru laika beigām citus var iecelt šādos gadījumos:

               a)

               ja dalībnieks atkāpjas no amata;

               b)

               ja dalībnieks vairs nespēj dot efektīvu ieguldījumu grupas apspriedēs;

               c)

               ja dalībnieks neatbilst Līguma 339. pantā izklāstītajiem noteikumiem;

               d)

               ja dalībnieks ļaujas ārējai ietekmei;

               e)

               ja dalībnieks nav savlaicīgi informējis Komisiju par interešu konfliktu;

               f)

               ja tas ir vēlams, lai saglabātu attiecīgo kompetences jomu un interešu jomu līdzsvarotu pārstāvību.

         7.   Dalībniekus no privātā sektora ieceļ kā privātpersonas, un viņi rīkojas neatkarīgi un sabiedrības interesēs.
   8.   To dalībnieku vārdus, kas iecelti kā privātpersonas, publicē Komisijas ekspertu grupu un citu līdzīgu struktūru reģistrā, turpmāk “reģistrs”, kā arī īpaši šim nolūkam paredzētā tīmekļa vietnē.
   9.   Personas datus iegūst, apstrādā un publicē saskaņā ar Regulu (EK) Nr. 45/2001.
   5. pants
   Darbība
   1.   Nodokļu politikas un muitas savienības ĢD ģenerāldirektors ieceļ grupas priekšsēdētāju.
   2.   Lai izskatītu konkrētus jautājumus atbilstoši grupas noteiktajām pilnvarām, grupa var izveidot apakšgrupas, vienojoties ar Komisijas dienestiem. Šādas apakšgrupas izformē, tiklīdz to uzdevums ir izpildīts.
   3.   Komisijas pārstāvis var pieaicināt neatkarīgus ad hoc ekspertus ar īpašu kompetenci kādā darba kārtības jautājumā, lai tie piedalītos grupas vai apakšgrupas darbā. Turklāt Komisijas pārstāvis var piešķirt novērotāja statusu personām, organizācijām, kā noteikts 8. panta 3. punktā horizontālajos noteikumos par ekspertu grupām, ES aģentūrām un kandidātvalstīm. Par novērotājiem var uzaicināt jo īpaši pārstāvjus no kandidātvalstīm un ESAO sekretariāta.
   4.   Uz ekspertu grupu dalībniekiem un viņu pārstāvjiem, kā arī pieaicinātajiem ekspertiem un novērotājiem attiecas dienesta noslēpuma neizpaušanas saistības, kas paredzētas Līgumos un to īstenošanas noteikumos, kā arī Komisijas drošības noteikumos, kas attiecas uz ES klasificētās informācijas aizsardzību un ietverti Lēmuma 2001/844/EK, EOTK, Euratom pielikumā. Ja tie neievēro šīs saistības, Komisija var veikt visus nepieciešamos pasākumus.
   5.   Grupas un tās apakšgrupu sanāksmes parasti notiek Komisijas telpās. Sekretariāta pakalpojumus nodrošina Komisija. Grupas vai tās apakšgrupu sanāksmēs var piedalīties jautājumu izskatīšanā ieinteresēti citi Komisijas ierēdņi.
   6.   Grupa pieņem savu reglamentu, pamatojoties uz ekspertu grupu standarta reglamentu.
   7.   Komisija publicē attiecīgo informāciju par grupas veiktajām darbībām, iekļaujot to reģistrā vai īpaši šim nolūkam paredzētā tīmekļa vietnē.
   6. pants
   Sanāksmju izdevumi
   1.   Grupas darbā iesaistītie dalībnieki nesaņem atlīdzību par sniegtajiem pakalpojumiem.
   2.   Saskaņā ar Komisijā spēkā esošajiem noteikumiem Komisija atlīdzina ceļa izdevumus un vajadzības gadījumā uzturēšanās izdevumus, kas rodas grupas darbā iesaistītajiem dalībniekiem.
   3.   Šos izdevumus atlīdzina pieejamo apropriāciju robežās, kuras piešķir saskaņā ar ikgadējo resursu sadalījuma procedūru.
   7. pants
   Atcelšana
   Lēmumu 2007/75/EK atceļ.
   8. pants
   Piemērojamība
   Šo lēmumu piemēro līdz 2015. gada 31. martam.

      Briselē, 2011. gada 25. janvārī

            Komisijas vārdā –

            Komisijas loceklis

         Algirdas ŠEMETA

      (1)  OV L 32, 6.2.2007., 189. lpp.

      (2)  OV L 317, 3.12.2001., 1. lpp.

      (3)  OV L 8, 12.1.2001., 1. lpp.


title: Padomes Lēmums (KĀDP) 2015/1782 (2015. gada 5. oktobris), ar ko atceļ Padomes Kopējo nostāju 2004/487/KĀDP par turpmākiem ierobežojošiem pasākumiem pret Libēriju un groza Kopējo nostāju 2008/109/KĀDP, ar ko paredz ierobežojošus pasākumus pret Libēriju

text:
               6.10.2015

               LV

               Eiropas Savienības Oficiālais Vēstnesis

               L 259/25

         PADOMES LĒMUMS (KĀDP) 2015/1782
   (2015. gada 5. oktobris),
   ar ko atceļ Padomes Kopējo nostāju 2004/487/KĀDP par turpmākiem ierobežojošiem pasākumiem pret Libēriju un groza Kopējo nostāju 2008/109/KĀDP, ar ko paredz ierobežojošus pasākumus pret Libēriju
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2004. gada 29. aprīlī pieņēma Kopējo nostāju 2004/487/KĀDP (1), paredzot konkrētus finansiālus pasākumus.

               (2)

               Padome 2008. gada 12. februārī pieņēma Kopējo nostāju 2008/109/KĀDP (2), paredzot ierobežojošus pasākumus attiecībā uz ceļošanu un ieroču embargo.

               (3)

               Apvienoto Nāciju Organizācijas Drošības Padome 2014. gada 9. decembrī pieņēma Rezolūciju 2188 (2014) attiecībā uz Libēriju, uz deviņiem mēnešiem pagarinot pasākumus attiecībā uz ceļošanu un ieroču embargo.

               (4)

               2015. gada 2. septembrī Apvienoto Nāciju Organizācijas Drošības Padome pieņēma Rezolūciju ANO DPR 2237 (2015) attiecībā uz Libēriju, izbeidzot finansiālos pasākumus un pasākumus attiecībā uz ceļošanu, kas izklāstīti ANO DPR 1521 (2003) 4. punktā un ANO DPR 1532 (2004) 1. punktā, un atjaunojot ieroču embargo attiecībā uz visām nevalstiskām vienībām un personām, kas darbojas Libērijas teritorijā, līdz 2016. gada 2. jūnijam.

               (5)

               Tāpēc būtu attiecīgi jāgroza Kopējā nostāja 2008/109/KĀDP un jāatceļ Kopējā nostāja 2004/487/KĀDP.

               (6)

               Ir vajadzīga turpmāka Savienības rīcība, lai īstenotu konkrētus pasākumus,

         IR PIEŅĒMUSI ŠO LĒMUMU.
   1. pants
   Ar šo svītro Kopējās nostājas 2008/109/KĀDP 3. pantu.
   2. pants
   Kopējās nostājas 2008/109/KĀDP 4. pantu pārnumurē par 3. pantu.
   Kopējās nostājas 2008/109/KĀDP 5. pantu pārnumurē par 4. pantu.
   3. pants
   Ar šo atceļ Kopējo nostāju 2004/487/KĀDP.
   4. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2015. gada 5. oktobrī

            Padomes vārdā –

            priekšsēdētājs

         N. SCHMIT

      (1)  Padomes Kopējā nostāja 2004/487/KĀDP (2004. gada 29. aprīlis) par turpmākiem ierobežojošiem pasākumiem pret Libēriju (OV L 162, 30.4.2004., 116. lpp.).

      (2)  Padomes Kopējā nostāja 2008/109/KĀDP (2008. gada 12. februāris), ar ko paredz ierobežojošus pasākumus pret Libēriju (OV L 38, 13.2.2008., 26. lpp.).